Dende o sieglo XVI os uzbecos se sedentarizoron y se fusionoron con a población sedentaria local. Asia Central perdió importancia como rota comercial por desembolique d'a navegación entre Occident y Extremo Orient. l'Imperio Safavida xiita d'Irán feba de barrera con atros países sunnitas. En o sieglo XVII s'imposoron as parlas turquicas d'os uzbecos en Khorezm, en Fergana y Transoxiana, on quedoron poblacions persofonas dimpués conoixitas como tachicos. Pa la chent d'ixa epoca a distinción principal yera entre nomadas, (turquemans y uzbecos encara no sedentarizatos), y sedentarios (ditos totz sartos, tanto os persofonos como os turcofonos).